Henning Solberg

Henning Solberg (født 1973) fra Spydeberg er en av Norges fremste rallyførere. Han er storebror til Petter Solberg (1974). Han vant sin første fartsprøve i rally-VM delt med sin bror Petter i Rally Argentina 29. april i 2006. På den 16. fartsprøven, «Las Bajadas», kjørte begge brødrene inn til samme tid (8.50,50). Under Rally Norway i 2007 tok Solberg sin andre fartsprøveseier på etappen «Ringsaker 2».

Solberg har to 3.-plasser som beste plasseringer i en VM-runde. Første gang var 15. oktober 2006 da han kjørte inn til karrierens første pallplass i en VM-runde da han endte på 3.-plass i Rally Tyrkia (bak Marcus Grönholm og Mikko Hirvonen). I Rally Norway 2007 endte han bak de samme to, (men da med Hirvonen på 1. og Grönholm på 2.-plass).

14. desember 2006 ble det klart at Solberg skulle kjøre samtlige VM-runder gjennom to sesonger for Fords annetlag (M2). Satsingen var den dyreste i norsk idrettsmålestokk noen gang for en enkeltutøver med 50 millioner sponsorkroner over to år. Expert var hovedsponsor for satsingen.

Solberg kjørte i 2006 12 VM-runder for OMV Peugeot Norway Rally Team (Bozian). I 2005 kjørte han sju runder for Ford, og året før fikk han sju runder for Bozian Racing.

Han mottok Eugenprisen i 1999.

Våren 2010 var Solberg deltaker i innslaget «Camp Senkveld» i TV 2-programmet Senkveld med Thomas og Harald.

Etter mye rot med økonomien de foregående årene startet han igjen i med rally i 2024. Han kjørte en Škoda Fabia RS Rally2 og kartleser var Ilka Minor. De vant norgesmesterskapet, 21 år etter sist gang Solberg var norgesmester.

 Personlig konkurs 
I november 2025 ble Henning Solberg slått personlig konkurs etter krav reist av Ramiz Safdar, norsk forretningsmann og investor.

Kravet, på om lag 22,6 millioner kroner, stammer fra to lån Solberg tok opp fra selskapet Østbergs i 2014 og 2016 (henholdsvis 2,7 og 14 millioner kroner).  Da Østbergs senere gikk konkurs, ble fordringen kjøpt av Ramiz Safdar fra konkursboet for om lag  kroner.

Saken ble behandlet i Follo og Nordre Østfold tingrett, som konkluderte med personlig konkurs.

Ifølge Safdar er formålet med oppkjøpet av kravet å undersøke hvordan Solberg i flere år har levd på kreditors regning, og om det foreligger grunnlag for straffbare forhold.  Solberg har på sin side uttalt at konkursbegjæringen er sjikane og urimelig, og at han vil bestride kravene.

 Historikk 
 1988: Debuterte som kartleser i rally som 15-åring
 1991: Kjørte bilcross og vant NMKs landsfinale
 1992: NM-sølv i rallycross
 1993: NM-gull bakkeløp
 NM-sølv i rallycross
 1994: Nordisk mester i rallycross
 Nordisk mester i bakkeløp
 NM-gull i bakkeløp
 NM-sølv i rallycross
 1995: Kjørte EM Rallycross Div. 1 (2.-plass i Østerrike og 12.-plass totalt i Gruppe N) 
 1996: Fikk Greta Molanders Fond
 1997: NM-sølv i rally Gr. A
 1998: NM-sølv i rally Gr .A
 1999: NM-gull i rally Gr. A
 Kåret til Årets Bilsportsutøver
 2000: NM-gull i rally Gr. A
 2001: NM-gull i rally Gr. A
 2002: NM-gull i rally Gr. A
 2003: NM-gull i rally Gr. A
 2004: 6.-plass i Sverige med Peugeot 206 i sitt 16. VM-rally
 2005: 5.-plass i Sverige med Ford Focus RS i sitt 23. VM-rally, 4.-plass på Kypros i sitt 25. VM-rally
 2006: Første fartsprøveseier i Argentina med Peugeot 307 i sitt 33. VM-rally, 4.-plass i Finland i sitt 36. VM-rally, 3.-plass i Tyrkia i sitt 38. VM-rally
 2007: 3.-plass i Rally Norway, 3.-plass i Rally Japan
 2007: 5.-plass i Rally Finland
 2024: NM-gull i Klasse 1 - Nyere 4WD

 Referanser 

 Eksterne lenker 


 teamexpert.no 
 Henning Solberg og Cato Menkerud sin rallyblogg

Kategori:Norske rallyførere
Kategori:WRC-førere
Kategori:Norgesmestere i rally
Kategori:71 grader nord kjendis-deltakere
Kategori:Norgesmestere i bakkeløp
Kategori:Nordiske mestere
Kategori:Mottakere av Greta Molanders fond
Kategori:Personer fra Spydeberg kommune
Kategori:Personer fra Askim kommune